
[image: May be an image of 6 people, newsroom and text]СЭЛБЭ ДЭД ТӨВИЙН ОРОН СУУЦНЫ ТЕНДЕРИЙН БАГЦЫГ ХУВААХААР НИЙСЛЭЛИЙН УДИРДЛАГУУД ШИЙДВЭР ГАРГАЛАА

 2025.06.25-ны өдрийн 09:00 цагт Сэлбэ дэд төвийн багц тендерийг хуваах, дотоодын компаниудыг хэрхэн оролцуулах тухай Нийслэлийн Засаг даргын тамгын газраас Соёлын Төв өргөөнд хэвлэлийн бага хурлыг хийлээ. Хуралд нийслэлийн Засаг даргын нэгдүгээр орлогч Т.Даваадалай, Сэлбэ хорин минутын хот корпорац ХХК-ийн Гүйцэтгэх захирал У.Баатар, МБҮА ТББ-ын Гүйцэтгэх захирал Г.Батсүх, МБНХ-ны Ерөнхийлөгч Ч.Наранбаатар нар оролцлоо. Хурлаар үндэсний компаниудыг дэмжиж дотооддоо нэмүү өртөгөө шингээх үүднээс тендерийн бичиг баримтдаа ажиллах хүчин 40%, машин техник 30% гээд бүх зүйл дээр квот тогтоож байгаа. Нийт төсөл маань 45 цагцаас бүрдэх бөгөөд 20-45 дахь багцуудад дотоодын аж нэгжүүдтэйгээ хамтрахаар байгаа. Ингээд Сэлбэ дэд төвийн багц тендерийн 3-4 багцыг 5 хуваахаар болсныг олон нийтэд мэдээллээ. Харин МБҮА ТББ-ын Гүйцэтгэх захирал Г.Батсүх: Бидний хувьд салбарын гишүүдийнхээ эрх ашгийг хамгаалах, эрх зүйн дэмжлэг туслалцаа үзүүлж ажилладаг. Өнгөрсөн хугацаанд бид Нийслэлийн Түгжрэлийн нэгж, Нийслэлтэй санамж бичиг байгуулж ажиллахаас гадна хэрэгжүүлж байгаа төслүүдэд Фидик-ийн гэрээний зарчмаар ажиллах, ажиллах хүчнийг мэргэшүүлэх тал дээр хамтран ажиллаж байсан. Өнгөрсөн хугацаанд хийсэн энэ их ажлуудын үр дүн минь гарч гаргасан шийдвэрийг цуцлан тендерийн багцыг хувааж байгаад баяртай байна. 
Дашрамд дурдахад МБҮА ТББ нь Нийслэлээс зарласан мега төслүүдэд дотоодын барилгын компаниудыг оролцуулах боломжоор хангахын тулд Нийслэлийн удирдлагууд, төслийн удирдлагын нэгжүүд, холбогдох албаны хүмүүстэй 2024 оны 12 сараас хойш шат дараалсан уулзалт, хэлэлцүүлэг, Санамж бичиг байгуулах чиглэлээр ажиллаж байгаа бөгөөд Сэлбэ дэд төвийн 1, 2-р багцын сонгон шалгаруулалт зарласан цаг үеэс эхлэн Сэлбэ хорин минутын хот корпорац ХХК-ийн Гүйцэтгэх захирал У.Баатар, Нийслэлийн Засаг даргын хэрэгжүүлэгч Агентлаг Худалдан авах ажиллагааны газрын дарга Д.Батцэцэг, Нийслэлийн Засаг даргын тамгын газрын дарга Д.Амгалан нарт албан хүсэлтийг өгсөн билээ. Тухайлбал өнгөрсөн хугацаанд МБҮА ТББ-ын зүгээс дараах ажлуудыг хийж хэрэгжүүллээ: 
· 2024.12.14 түгжрэлийг бууруулах төслийн нэгжийн хэрэгжүүлэх төслүүдэд аж ахуйн нэгжүүдийг хамруулах тал дээр санамж бичиг зурлаа.
· 2025.04.12 нийслэлийн засаг дарга бөгөөд улаанбаатар хотын захирагч Х.Нямбаатартай уулзалт хийв.
· Сэлбэ хорин минутын хот корпорац ХХК-ийн Гүйцэтгэх захирал У.Баатар Нийслэлийн засаг даргын хэрэгжүүлэгч агентлаг Худалдан авах ажиллагааны газрын дарга Д.Батцэцэг
· Нийслэлийн засаг даргын тамгын газрын дарга Д.Амгалан нарт албан хүсэлт өгөөд байна.
· 2025.05.12 Нийслэлийн 1-р орлогч Т.Даваадалай, Сэлбэ хорин минутын хот корпорац ххк-ийн гүйцэтгэх захирал У.Баатар болоод төслийн удирдлагын нэгжтэй хийсэн уулзалт хийв.
· 2025.05.16 Бүтээн байгуулалтын төслүүдэд дотоодын компаниудын оролцоог хангах ажлын хүрээнд болон бусад [image: May be an image of 4 people, people studying, table and text]чиглэлээр нийслэлтэй хамтран ажиллахаар боллоо.
· 2025.05.22 Сэлбэ дэд төвийн тендерт монгол компани оролцох боломжгүй асуудлаар үндсэн хуулийн цэцэд өргөдөл гаргалаа.
· Төрийн ордны гадна хугацаагүй суулт хийж буй барилгачдын нэгдсэн холбоо ТББ-иас зохион байгуулж буй суултад очиж дэмжлэг үзүүлэв 
· 2025.05.28 Монгол Улсын Ерөнхийлөгч У.Хүрэлсүх,
· УИХ-ын дарга Д.Амарбаясгалан нарт албан шаардлага хүргүүлэв
· 2025.06.03 Үндсэн хуулийн цэц маргаан хянан шийдвэрлэх ажиллагаа үүсгэхээр боллоо.
· 2025.06.10 Монополын эсрэг газар албан хүсэлт өглөө
· 2025.06.12 УИХ-ын чуулганы үеэр шинэ Ерөнхий сайд Г.Занданшатар арга хэмжээ авах талаар мэдэгдлээ
· 2025.06.13 МБҮА ТББ-ын Дэд ерөнхийлөгч Б.Нэмэхбаатар, МБНХ-ны Ерөнхийлөгч Г.Наранбаатар, МБГБХ Тэргүүн Ц.Эрдэнэбат нарын барилгачдын төлөөллийг Нийслэлийн Засаг даргын 1-р орлогч Т.Даваадалай хүлээн авч зөвшилцөх уулзалтыг хийлээ.
· 2025.06.15 Монополын эсрэг газарт өгсөн албан бичгийн хариуд уг асуудлыг түдгэлзүүлэн хянаж байгаагаа илэрхийлсэн хариу ирлээ.
· 2025.06.25 Тендерийг хуваах хэвлэлийн хурал болов.


ДОТООДЫН БАРИЛГЫН КОМПАНИУД БҮТЭЭН БАЙГУУЛАЛТЫН ТӨСЛҮҮДЭД ОРОЛЦОХ БОЛОМЖТОЙ АСУУДЛААР ШАТ ДАРААЛСАН АРГА ХЭМЖЭЭГ АВСАНЫ ҮР ДҮНД НИЙСЛЭЛИЙН УДИРДЛАГУУД ЗӨВШИЛЦӨХ УУЛЗАЛТЫГ ХИЙЛЭЭ

MБҮА ТББ нь Нийслэлээс зарласан мега төслүүдэд дотоодын барилгын компаниудыг оролцуулах боломжоор хангахын тулд Нийслэлийн удирдлагууд, төслийн удирдлагын нэгжүүд, холбогдох албаны хүмүүстэй 2024 оны 12 сараас хойш шат дараалсан уулзалт, хэлэлцүүлэг, Санамж бичиг байгуулах чиглэлээр ажиллаж байгаа бөгөөд Сэлбэ дэд төвийн 1, 2-р багцын сонгон шалгаруулалт зарласан цаг үеэс эхлэн бүх шатны түвшинд албан бичиг хүргүүлэх, санал солилцох зэргээр ажиллаж байгаа юм.  2025.06.13-ны өдөр МБҮА ТББ-ын Дэд ерөнхийлөгч Б.Нэмэхбаатар, МБНХ-ны Ерөнхийлөгч Г.Наранбаатар, МБГБХ Тэргүүн Ц.Эрдэнэбат нарын барилгачдын төлөөллийг Нийслэлийн Засаг даргын 1-р орлогч Т.Даваадалай хүлээн авч зөвшилцөх уулзалтыг хийлээ.
https://mnca.mn/news-detail/414


ҮНДСЭН ХУУЛИЙН ЦЭЦ МАРГААН ХЯНАН ШИЙДВЭРЛЭХ АЖИЛЛАГАА ҮҮСГЭХЭЭР БОЛЛОО
[image: May be an image of 1 person, hospital and text]
СЭЛБЭ ДЭД ТӨВ-ийн тендерийг цуцалж дахин тендер зарлахад Төрийн хэмнэлтийн тухай хуулийн 13 дугаар зүйлийн 13.1.1, 13.1.2 дахь заалт саад болж байсан учир 2025.05.26-ны өдөр ҮНДСЭН ХУУЛИЙН ЦЭЦЭД өргөдөл гаргасан билээ. Нийслэлийн Худалдан авах ажиллагааны газраас зарласан Сэлбэ дэд төвийн орон сууцны иж бүрэн цогцолбор хорооллын бүтээн байгуулалтын тендерт ганц ч Монгол компани оролцох боломжгүй нөхцөл тавиад Төрийн хэмнэлтийн тухай хуулийн дагуу 2025.05.31-ны өдрийн дотор яаран тендер зарлаж байгаа нь гадаадын компаниудад давуу нөхцөл бүрдэж, дотоодын эдийн засаг, үндэсний компаниудын оролцоо хязгаарлагдах эрсдэл бий болж байна.
Төрийн хэмнэлтийн тухай хуулийн 13 дугаар зүйлийн 13.1.1, 13.1.2 дахь хэсгүүд нь батлагдсан төсөл, арга хэмжээг богино хугацаанд багтаахыг шаарддаг бөгөөд хугацаа хэтэрсэн тохиолдолд санхүүжилтийг хасах зохицуулалттай. Энэ нь тухайн төсөл арга хэмжээнд оролцох боломжийг хязгаарлаж, зарим тохиолдолд иргэдийн үндсэн эрх, хууль ёсны ашиг сонирхол зөрчигдөх нөхцөл үүсгэж байна. Мөн энэ асуудлаар иргэн Б.Раднаасүрэн, Б.Бямба-Очир нар Үндсэн хууль зэрчсөн эсэх тогтоолгох шаардлага бүхий мэдээлэл ирүүлсэн байна. 
Үндсэн хуулийн цэцээс уг өргөдлийг хянаж үзээд Төрийн хэмнэлтийн тухай хуулийн 13 дугаар зүйлийн 13.1.1 дэх заалтад “батлагдсан төсөл, apгa хэмжээний худалдан авах ажиллагааг жил бүрийн 05 дугaap сарын 31-ний өдрийн дотор бурэн дуусгах;”, 13.1.2 дахь заалтад “энэ xyyлиин 13.1.1-д заасан хугацаанд худалдан авах ажиллагааг зохион байгуулж дуусгаагүй бол төсөл арга, хэмжээний санхүүжилтийг төсвийн хэмнэлтэд тооцох; гэж заасан нь Монгол Улсын Үндсэн хуулийн Тавдугаар зуйлийн 4, 19.1, Долдугаар зуйлийн 1 дэх хэсгийг зөрчсөн эсэх асуудлаар Ундсэн хуулийн цэцэд Маргаан хянан шийдвэрлэх ажиллагаа үүсгэсүгэй хэмээн үзэж уг асуудлыг Үндсэн хуулийн дунд суудлын цэц шалган шийдвэрлэхээр боллоо.

[image: May be an image of 7 people, people studying and text]МБҮА ТББ НЬ ДОТООДЫН БАРИЛГЫН КОМПАНИУД БҮТЭЭН БАЙГУУЛАЛТЫН ТӨСЛҮҮДЭД ОРОЛЦОХ БОЛОМЖТОЙ АСУУДЛААР ШАТ ДАРААЛСАН АРГА ХЭМЖЭЭГ АВЧ БАЙНА

MБҮА ТББ нь Монгол Улсын томоохон барилга, бүтээн байгуулалт, хөрөнгө оруулалт, үл хөдлөх хөрөнгө, барилга угсралт, барилгын материалын үйлдвэрлэл, ханган нийлүүлэлт, зураг төсөл, архитектурын чиглэлийн 200 гаруй барилгын компаниудыг эгнээндээ нэгтгэж, нийгэмдээ болон гишүүддээ үйлчилдэг, гишүүдийнхээ эрх ашгийг хамгаалж, тэдний дуу хоолойг төрд хүргэх, төр-хувийн хэвшлийн хамтын ажиллагаа, гүүр болж ажилладаг билээ. Энэ хүрээнд Монгол Улсын Засгийн газраас зарласан мега төслүүдэд дотоодын барилгын компаниудыг оролцуулах боломжоор хангахын тулд Нийслэлийн удирдлагууд, төслийн удирдлагын нэгжүүд, холбогдох албаны хүмүүстэй шат дараалсан уулзалт, хэлэлцүүлэг, Санамж бичиг байгуулах чиглэлээр ажиллаж байна. Тухайлбал Сэлбэ дэд төвийн 1, 2-р багцын сонгон шалгаруулалт зарласан цаг үеэс эхлэн  Сэлбэ хорин минутын хот корпорац ХХК-ийн Гүйцэтгэх захирал У.Баатар, Нийслэлийн Засаг даргын хэрэгжүүлэгч Агентлаг Худалдан авах ажиллагааны газрын дарга Д.Батцэцэг, Нийслэлийн Засаг даргын тамгын газрын дарга Д.Амгалан нарт албан хүсэлт өгөхөөс гадна, шат шатны бүх удирдлагуудад албан хүсэлтээ өгсөөр байна
 https://mnca.mn/news-detail/413



[image: May be an image of ‎blueprint, ticket stub and ‎text that says '‎ЗаСГИЙн יובתרמרוני ATEHMAT ЭСРУГ ГАЗА "монголын БАРИЛГын УНДЭСНИЙ АССОЦИАЦИ" НУТББ-Д 2025 танай 019439 Хариу хургуулзк тухай Танай холбооноос 2025 онЫ дугаар сарын 09-ний едрийн 25/86/AA хороолол Багц Орселдеений бурэн гевийн дугаар 13.2.5-A хороолол буран цогцолбор Θровлдевний техникИИН хуулийн танилцлаа. худалдан засгийн болон хэпцэл хамаарал нехцел, барааны гаргахад худалдагч. худалдан авагчийн хурээгээр хуваарилахад ноёлок явуулах, аж эрхлэгчид уЙлчилгээ Торийн болон тухай байдалд амчиЙн херенгвер шалгаруулалтын баримт холбогдох тендер Терийн болон 137800003424 нутгийн омчийн каренгоер бараа, ажил, уйлчилгаэ худалдан тухай хуулийн 58 дугаар болон Сангийн сайдын A/253 дугаар тушаалын хавсралтаар батлагдсан шалгаруулалты ГОМДОл хянан шийдвэрлэх журам" заасны тудгэлауулэн кянаж ДАРГА Б.БИЛГУУН‎'‎‎]МБҮА ТББ-ЫН ЕРӨНХИЙЛӨГЧ НЯМРАГЧААГИЙН БАЯРСАЙХАН: 
МБҮА ТББ НЬ ГАЛДАА ТҮЛЭЭТЭЙ, ГАДААДАД ТҮНШТЭЙ, ДОТООДОД ЭВ НЭГДЭЛТЭЙ, ИРЭЭДҮЙДЭЭ ИТГЭЛТЭЙ, ӨНӨР АЙЛ БОЛСОН НЬ ГИШҮҮД ТА БҮХНИЙ ДЭМЖЛЭГ, ИТГЭЛИЙН ХҮЧ ЮМ ШҮҮ
МБҮА ТББ нь дүрмийн дагуу гурван жилдээ БҮХ ГИШҮҮДИЙН ЧУУЛГАН-аа хийдэг уламжлал, соёлтой байгууллага бөгөөд 2025.06.20-ны өдөр ээлжит чуулганаа хийж байна. 2008 оны дэлхийн санхүүгийн хямрал Монгол Улсын эдийн засагт нөлөөлж түүний дотор барилга үл хөдлөх хөрөнгийн салбарт огцом уналт бий болсон хүнд цаг үед санаа сэтгэл нийлсэн хэдэн нөхөд нийлж хямралыг хэрхэн бага хохиролтой даван туулах, түүний төлөө нэгдэж хамтарч ажиллах зорилгоор МБҮА ТББ-ыг анх байгуулж байсан түүхтэй юм. Ингээд тус байгууллагын үүсгэн байгуулагч нарын нэг МБҮА ТББ-ын Ерөнхийлөгч Н.Баярсайханы ярилцлагыг та бүхэндээ хүргэж байна. 
Үргэлжлэлийг дараах линкээр орж уншина уу. https://mnca.mn/news-detail/417

СЭЛБЭ ДЭД ТӨВИЙН ОРОН СУУЦНЫ ТЕНДЕРИЙН БАГЦЫГ ХУВААХААР БОЛЛОО

Нийслэлээс зарласан мега төслүүдэд дотоодын барилгын компаниудыг оролцуулах боломжоор хангахын тулд Нийслэлийн удирдлагууд, төслийн удирдлагын нэгжүүд, холбогдох албаны хүмүүстэй 2024 оны 12 сараас хойш шат дараалсан уулзалт, хэлэлцүүлэг, Санамж бичиг байгуулах чиглэлээр тодорхой ажлуудыг хийж байна.
Энэ хугацаанд Сэлбэ дэд төвийн 1, 2-р багцын сонгон шалгаруулалт зарлахдаа дотоодын компаниуд оролцох боломжгүй нөхцөл шаардлага тавьсан учир МБҮА ТББ нь салбарын ТББ-уудтай хамтран Монгол Улсын Ерөнхийлөгч У.Хүрэлсүх, УИХ-ын дарга Д.Амарбаясгалан, Ерөнхий сайд Г.Занданшатар, Үндсэн хуулийн цэц, Нийслэлийн удирдлагууд, төслийн нэгж, Монополын эсрэг газар гээд шат шатны бүх төрийн өндөр албан тушаалтнууд, холбогдох яам, агентлагуудад албан хүсэлт, бичиг, шаардлагуудыг шат шатны түвшинд хүргүүлэн ажиллаж байна. Уг ажлын хүрээнд Монополын эсрэг газарт өгсөн албан бичгийн хариуд уг асуудлыг түдгэлзүүлэн хянаж байгаагаа илэрхийлсэн хариу ирлээ.



















ГАДААД ХАРИЛЦАА ХАМТЫН АЖИЛЛАГААНЫ ЧИГЛЭЛЭЭР:

[image: May be an image of 7 people]IIICF 2025: ОЛОН УЛСЫН ДЭД БҮТЦИЙН ХӨРӨНГӨ ОРУУЛАЛТЫН ЧУУЛГАНЫ ТОЙМ:
[image: May be an image of 15 people and text]БНХАУ-ын Олон Улсын Гэрээлэгчдийн Нийгэмлэг (CHINCA) нь дэлхийн 190 гаруй улс оронд 10,000 гаруй төсөл хэрэгжүүлж буй гадаад дэд бүтцийн хөрөнгө оруулалт, гэрээт ажил гүйцэтгэлийн тэргүүлэх байгууллага юм. Тус байгууллага нь олон улсын хамтын ажиллагаа, хөрөнгө оруулалтыг урамшуулсан бодлого, стандарт, платформуудыг бий болгож, гишүүн компаниудынхаа өрсөлдөх чадварыг нэмэгдүүлэх зорилготойгоор ажилладаг билээ. IIICF – International Infrastructure Investment and Construction Forum 2025 нь Макао хотноо болж өнгөрлөө. Уг арга хэмжээнд МБҮА ТББ-аас Ерөнхийлөгч Н.Баярсайхан оролцлоо. Тус форум нь дэлхийн улс орнуудын барилга, дэд бүтцийн салбарын тэргүүлэгч байгууллагуудыг нэгтгэсэн, хөрөнгө оруулалтын чиг хандлага, хамтын ажиллагааны боломжуудыг хэлэлцдэг чухал платформ юм.
Өнөөдрийн хөтөлбөрийн хүрээнд:
· Хамтын ажиллагаа, ногоон хөгжлийн шийдлүүд
· Ухаалаг дэд бүтцийн цаашдын чиг хандлага
· Технологи ба хөрөнгө оруулалтын уялдаа зэрэг сэдвүүдээр хэлэлцэж байна.
Тус хурлаар Ерөнхийлөгч Н.Баярсайхан нь "Хүннү Хот" болон "Ложистик Хаб" зэрэг төслүүдийн танилцуулга хийлээ.  Мөн Монгол Улсыг төлөөлөн БНХАУ-д суугаа Элчин сайдын яамны Худалдаа, эдийн засгийн зөвлөх Ц.Түмэнбаяр оролцож, “Монгол Улсын хөгжлийн төслүүд ба эдийн засгийн төлөв байдал” сэдвээр илтгэл тавилаа. Тэрээр Монгол Улсын дэд бүтэц, эрчим хүч, барилга, тээвэр логистикийн салбар дахь томоохон төслүүд, хөрөнгө оруулалтын орчин болон ирээдүйн эдийн засгийн өсөлтийн хандлагын талаар дэлгэрэнгүй мэдээлэл өглөө.Энэхүү форум нь Монгол-Хятадын хамтын ажиллагааг шинэ түвшинд хүргэх, гадаадын хөрөнгө оруулалтыг дэмжих, дэд бүтцийн мега төслүүдийг олон улсын тавцанд танилцуулах чухал суурь болж байна.

[image: May be an image of 2 people and text]
June 12, 2025 – The Venetian Macao, Ballroom J

Макао хотноо зохион байгуулагдаж буй 16 дахь удаагийн Олон улсын дэд бүтцийн хөрөнгө оруулалт, барилгын чуулга уулзалтын хүрээнд “Олон улсын холбоодын удирдлагуудын дугуй ширээний уулзалт”-ын үеэр CHINCA-ийн Ерөнхийлөгч Фан Чючэнь: МБҮА ТББ (MNCA)-ын хамтын ажиллагааг өндрөөр үнэлж, 2025.08-р сард хамтран зохион байгуулагдахаар төлөвлөж буй CHINCA&MNCA үзэсгэлэн, формын хамтарсан арга хэмжээнд төлөөлөгчдөө оролцуулах уриалга илэрхийллээ.
КОТРА-ААС ЗОХИОН БАЙГУУЛДАГ “KOREA BUILD 2025”
2025.07-29-08.03-ны өдрүүдэд болох Кorea Build 2025 арга хэмжээ, үзэсгэлэнд оролцох гишүүдийг бүртгэл хийх, идэвхжүүлэлт хийх ажлыг хийж гүйцэтгэлээ. Үүнд: Масс мэйл илгээх, вайбэр группд зар хүргэж идэвхжүүлэх, фэйсбүүк идэвхжүүлэлт, УЗ гишүүдэд шаардлагатай хүмүүст холбогдож мэдээлэл хүргэж, холбогдох постер бэлтгэ. Мөн үзэсгэлэн зохион байгуулахтай холбоотой холбогдох зардал тооцоолол боловсруулан сонирхсон гишүүдэд мэдээлэл өгч, мэдээллээр ханган ажиллаа. 
Үр дүн: Уг арга хэмжээний хүрээнд нийт 13 байгууллагаас 18 хүн бүртгэл хийсэн бөгөөд үүнээс 4 байгууллагын 8 хүний бүртгэл баталгаажиж, “Korea Build 2025” үзэсгэлэнд оролцох эрхээ албан ёсоор авсан. Баталгаажсан оролцогчдод үзэсгэлэнгийн талаарх дэлгэрэнгүй мэдээлэл, Солонгосын талаас оролцох 150 гаруй компанийн товч танилцуулга, хамтын ажиллагааны чиглэл зэргийг хүргэн, үзэсгэлэнгийн өмнөх бэлтгэл ажлыг ханган ажилласан. 

[image: ]CHINCA & MNCA форумын албан ёсны тов,  CHINCA&MNCA NGO хамтын ажиллагааны Санамж бичгийг үзэглэхээр товлов. Уг арга хэмжээний үеэр CHINCA-ийн гишүүн 100 гаруй барилгын болон дэд бүтцийн гүйцэтгэгч, хөрөнгө оруулагч, нийлүүлэгч компаниуд оролцохоо илэрхийлээд байна. 

Нийт Гишүүдийн VI чуулган болсонтой нь холбогдуулан хамтран ажиллаж буй гадны түншлэгч байгууллагууд болох SCAL, FIDIC, IFAWPCA, CHINCA, GERES, TURKEY /ICA EVENTS/, MBAM зэрэг газруудаас мэндчилгээ, бичлэг авч монголоор орчуулга хийн хадмалыг оруулав.







ТУСГАЙ ЗӨВШӨӨРЛИЙН ҮЙЛ АЖИЛЛАГААНЫ ЧИГЛЭЛЭЭР 

[image: ]БҮАТЗ-ийн хэлтэс нь “Нэг цэгийн үйлчилгээний төв”-өөр дамжуулан 850 гаруй хуулийн этгээд, иргэдийг тухай бүр нь мэдээллээр ханган ажиллав.
БҮАТЗ-тэй холбоотой “Барилга байгууламжийн зураг төслийг боловсруулах, барилгын ажлыг гүйцэтгэх, барилгын материалын үйлдвэрлэл, өргөх байгууламж, түүний эд ангийн үйлдвэрлэл, угсралт, засвар, үйлчилгээг эрхлэх тусгай зөвшөөрлийг олгох, тэдгээрт хяналтыг тавих, барилгын үйл ажиллагааг эрхлэх тусгай зөвшөөрөлтэй аж ахуйн нэгж, байгууллагуудад тавих нөхцөл, шаардлагын дагуу барилгын тусгай зөвшөөрлийг хүссэн 363-н ААНБ-ын хүсэлт, материалыг баталгаажуулж, ХББОСЯ-нд 2025.06.05, 2025.06.12, 2025.06.19, 2025.06.26-ны өдрүүдэд 4 удаа цахимаар илгээв.
Тайлангийн хугацаанд давхардсан тоогоор 696 ААНБ-ын хүсэлт хянагдаж, 4 удаагийн БАТАЛГААЖУУЛАЛТ:-аар 363 хуулийн этгээдийн хүсэлтийг баталгаажуулав. Үүнээс: Сунгалтаар 24, нэмэлтээр 91, шинээр 246, дахин олгохоор 2 хуулийн этгээдийн хүсэлтийг баталгаажуулав. 
СУНГАЛТ:-аар 24 хуулийн этгээдийн хүсэлтийг баталгаажуулснаас: Барилга угсралтаар 22, зураг төслөөр 2, нэмэлтээр 91 хуулийн этгээдийн хүсэлтийг баталгаажуулснаас: Барилга угсралтаар 72, Зураг төсөл боловсруулалтаар 19. Шинээр 246 хуулийн этгээдийн хүсэлтийг баталгаажуулснаас: Барилга угсралтаар 213, Зураг төсөл боловсруулалтаар 24, Өргөх байгууламжаар 9. Дахин олгохоор барилга угсралтын 2 хуулийн этгээдийн хүсэлтийг баталгаажуулав. Эдгээр 4 удаагийн баталгаажуулалтаар давхардсан тоогоор 333 хуулийн этгээдийн материалыг шаардлага хангаагүйн улмаас буцааж, өнөөдрийн байдлаар 41-н хуулийн этгээдийн хүсэлтийг шалгахаар хүлээгдэж байна.02

· Барилга байгууламжийн зураг төслийг боловсруулах, барилгын ажлыг гүйцэтгэх, барилгын материалын үйлдвэрлэл, өргөх байгууламж, түүний эд ангийн үйлдвэрлэл, угсралт, засвар, үйлчилгээг эрхлэх тусгай зөвшөөрлийг олгох, тэдгээрт хяналтыг тавих, барилгын үйл ажиллагааг эрхлэх тусгай зөвшөөрөлтэй аж ахуйн нэгж, байгууллагад тавих нөхцөл, шаардлагын дагуу тусгай зөвшөөрөл авахаар хүсэлт ирүүлсэн 696 хуулийн этгээдийн хүсэлтийн материалыг хянаж, 1515 инженер, техникийн ажилтнуудын бүртгэлд хяналт тавив. 
· БҮАТЗ-ийг эзэмшигч хуулийн этгээдийн мэдээллийг холбогдох хууль тогтоомж болон тушаалын дагуу 4 удаа ХББОСЯ-нд Улсын бүртгэлийн ерөнхий газрын opendata.burtgel.gov.mn-д БУ: 4880, ЗТ: 977, ӨБ: 174 хуулийн этгээдийн нийт 6031 мэдээллийг нээлттэй байршуулах хүсэлтийг хүргүүлэв.
· БҮАТЗ-тэй хуулийн этгээдийн мэдээллийн санд “Холбогдох бичиг баримт хэсэг”-т БУ: 4880, ЗТ: 977, ӨБ: 174 нийт 6031 хуулийн этгээдийн мэдээллийг үүсгэн www.mcis.gov.mn-ын нээлттэй байршуулав.
· Цахим Хөгжил, Харилцаа Холбооны Яам (ЦХХХЯ)-ны тусгай зөвшөөрлийн цахим системд тайлант хугацаанд Хот байгуулалт, барилга, орон сууцжуулалтын сайдын тушаалаар гарсан БУ: 351, ЗТ: 64, ӨБ: 12 нийт 427-н хуулийн этгээдийн мэдээллийг  хүргүүлсэн.
· Хот байгуулалт, барилга, орон сууцжуулалтын Сайдын тушаалыг үндэслэн 228-н хуулийн этгээдтэй гэрээг байгуулж, “Улсын тэмдэгтийн хураамжийн хувь, хэмжээг тогтоох” тухай хуулийн дагуу 235.700.000 төгрөгийн хураамжийг төвлөрүүлэв.   
· Тусгай зөвшөөрөл эзэмшигч хуулийн этгээдэд зөвшөөрлийн тухай хуулинд заасны дагуу тусгай зөвшөөрлийн хугацаа дуусаж байгаа талаарх зарлан мэдээллийг нийгмийн сүлжээгээр дамжуулан 176-н хуулийн этгээдийн мэдээллийг байршуулав.
· 363 хуулийн этгээдээс үйлчилгээний хураамж болгон 213.490.000 төгрөгийг Худалдаа, хөгжлийн банкны 240004000431006029 тоот дансаар төвлөрүүлэн ажиллав.

Хот байгуулалт, барилга, орон сууцжуулалтын Сайдын Барилгын үйл ажиллагааны тусгай зөвшөөрлийг шинээр болон нэмэлт ажлын төрлөөр олгох, сунгах тухай 2025 оны 06 дугаар сарын 12-ны 141 дүгээр тушаалыг үндэслэн 114-н ширхэг үнэт цаасанд бичилтийг хийж, баталгаажуулав.

БАРИЛГЫН САЛБАРЫНХАН ОЛОН УЛСАД ХҮЛЭЭН ЗӨВШӨӨРӨГДСӨН, МЭРГЭЖЛИЙН АРБИТР-ТАЙ БОЛЛОО 
[image: ]
МБҮА ТББ нь дэргэдээ “Барилга, дэд бүтцийн олон улсын арбитр”-ыг байгуулсан бөгөөд Арбитрын нээлтийн үйл ажиллагаа болон сонгон шалгаруулалтад тэнцсэн арбитрчдыг томилж, АРБИТРЧИЙН ТАНГАРАГ ӨРГҮҮЛЭХ ЁСЛОЛ-ын арга хэмжээг 2025.06.04-ний өдөр “Holiday Inn” зочид буудалд зохион байгууллаа.
Тус арга хэмжээнд МБҮА ТББ-ын Гүйцэтгэх захирал Г.Батсүх, Барилга дэд бүтцийн олон улсын арбитрын УЗ-ын дарга Б.Баасансүрэн, БХТ ТӨҮГ-ын захирал Т.Пүрэвхатан болон бусад Удирдах зөвлөлийн гишүүд, салбарын төрийн бус байгууллагын удирдлагууд, ахмад барилгачид хүрэлцэн ирж талархал илэрхийллээ. 
Монгол Улсад барилгын үйл ажиллагаатай холбоотой гэрээ, эрх зүйн орчин олон улсын түвшинд хүрч, барилгатай холбоотой дуусдаггүй хэрүүл, маргаан шүүхээр дамжин удааширдаг үйл явцыг цэгцлэх үүднээс МБҮА ТББ нь дэргэдээ “Барилга, дэд бүтцийн олон улсын арбитр”-ыг бий болголоо.Ингэснээр салбартай холбоотой элдэв маргаантай асуудлуудыг богино хугацаанд шийдвэрлэж гэрээний маргаан үүсэх, нөхцөлийг бууруулж, барилгын төслийг төлөвлөгөөт цаг хугацаанд нь багтааж дуусгах, талуудын аль аль талд хор хохирол багатайгаар, цаг хугацаа болоод эдийн засгийн хувьд хэмнэлттэй байдлаар шийдвэрлэх боломжтой болох юм.

[image: May be an image of 13 people and clarinet]ТӨСЛИЙН МЕНЕЖЕРҮҮДИЙН ХОЛБООНООС CIVIL ENGINEERING БЭЛТГЭХ КОМПАНИТ АЖЛЫГ ӨРНҮҮЛНЭ
Нийслэлийн Засаг даргын 1-р орлогч Т.Даваадалай, Монголын Барилгын Үндэсний Ассоциаци ТББ, Монголын Уул Уурхайн Ассоциаци ТББ, Эрчим Хүчний Инженерүүдийн холбоо зэрэг ТББ-уудын удирдлагуудыг хүлээн авч чөлөөт уулзалт хийлээ.
Уулзалтаар бүтээн байгуулалтын салбаруудын нийгэмд үзүүлж буй нөлөөлөл, мэргэжилтэй боловсон хүчний хүрэлцээ, чадамжийн талаар ярилцаж залуу үеэ CIVIL ENGINEERING чиглэлээр суралцах хүсэл сонирхлыг бий болгох компанит ажлыг хамтран зохион байгуулахаар ярилцлаа.
Барилга, дэд бүтэц, зам тээвэр, эрчим хүч, аж үйлдвэрийн эрх  зүйн орчин нь тус тусдаа салангид өөр өөр ойлголтой байгаа нь төсөл хөтөлбөр хэрэгжүүлэхэд асуудал дагуулж байгаа учир салбаруудын уялдаа холбоог хөнгөлж CIVIL engineering гэсэн 1 ойлголтоор асуудалд хандаж, нэр томьёо болон эрхзүйн баримт бичгүүдээ цэгцлэх шаардлага үүсэж байна. 
Уг арга хэмжээнд МБҮА-ийн Ерөнхийлөгч Н.Баярсайхан, Гүйцэтгэх захирал Г.Батсүх нар оролцож салбарууд хамтран эрх зүйн орчноо нэгдсэн бодлоготой болгож, хамтдаа шинэчлэн сайжруулах тал дээр саналаа илэрхийлж цаашид үйл ажиллагаанд идэвхтэй хамтран ажиллахаар боллоо.

САЛБАРЫН БОДЛОГО, СУДАЛГААНЫ ХҮРЭЭНД:

· МБҮА ТББ-ын шинэчилсэн “Дүрэм”-ийн төслийг байгууллагын веб хуудсанд тавьж бүх гишүүдэд нээлттэйгээр  урьдчилан хүргэж, ирүүлсэн саналуудыг төсөлд тусган,  танилцуулгыг бэлтгэж ажиллав. 
· УЗХ-аас гарсан шийдвэрийн дагуу “БАРИЛГЫН МАТЕРИАЛЫН ТЭЭВЭР ЛОГИСТИКИЙН ТӨВ” байгуулах асуудлаар уулзалт зохион байгуулж, шаардлагатай мэдээллээр хангаж дэмжлэг үзүүлж ажиллав.
· Барилгын ерөнхий хууль, Үндэсний орон сууцжуулалтын тухай хуулийн төслүүдийн Ажлын хэсгийн хуралд тогтмол оролцож, хуулийн төсөлд саналаа хүргүүлж ажиллалаа. Барилгын ерөнхий хуулийн төсөл дээр зөвлөх үйлчилгээ үзүүлж буй Сайнхишиг ХХК-тай уулзаж хуулийн төслийн үзэл баримтлалд өгөх саналаа өгөв.
· Хот байгуулалтын тухай хуулийн үзэл баримтлалын танилцуулгыг ХББОСЯ-тай хамтран хийж байна. Мөн Хөдөлмөрийн аюулгүй байдал, эрүүл ахуйн тухай хуулийн төсөлд гишүүдээс санал авах ажлыг зохион байгуулж ажиллалаа.
· Төслийн санхүүжилт, төлбөр тооцоог боловсронгуй болгоход банк, даатгал, санхүүгийн байгууллагатай хамтран ажиллах, векселийн төлбөр тооцоог хэрэгжих боломжийг судалж, Хөрөнгийн бирж, үнэт цаасны компаниудтай уулзалт зохион байгуулахаар ярилцаж байна.
Үр дүн: МБҮА ТББ нь салбарын нийтлэг эрх ашиг, барилгын салбарын эдийн дархлааг хамгаалах дуу хоолой болж, гишүүдийн үйл ажиллагааг дэмжиж, тулгамдаж байгаа асуудлыг шийдэхэд хувь нэмэр оруулсан чухал ажил боллоо.  

· Барилгын салбарын ЖДҮ болон албан бус хөдөлмөр эрхлэлтийн талаарх  мэдээллийг цуглуулан 8 үзүүлэлт,  Дэлхийн банкны нээлттэй өгөгдлөөс 2 үзүүлэлтийг авч  мэдээллийг баяжууллаа. “Барилгын салбарын ЖДҮ-ийн үйл ажиллагаа ба албан бус хөдөлмөр эрхлэлт” судалгаа бэлтгэн нийтэд хүргэж, сэтгүүлд нийтлүүлэхээр бэлэн болгов.
· “Их барилга - тооны хэлээр” цуврал контентын 5 дахь дугаарыг “Барилгын салбарын ЖДҮ-ийн үйл ажиллагаа ба албан бус хөдөлмөр эрхлэлт” сэдвээр бэлтгэн нийтэд хүргэж ажиллалаа.
· Барилгын салбарын аж ахуйн нэгж, байгууллагуудыг эрэмбэлэх ажлын хүрээнд судалгааны SICA ХХК-ийн судалгаа хариуцсан дэд захирал болон холбогдох ажилтнуудтай уулзалт зохион байгуулж, судалгааны ажлыг зохион байгуулах хугацаа, хүний нөөц, зардал төсвийн тооцоог дахин хийж, тохиролцоонд хүрч, гэрээ байгуулахаар тохиров. Хамтын ажиллагааны гэрээний төслийг бэлтгэлээ.
Үр дүн: Гишүүн байгууллагуудыг албан ёсны тоон мэдээллээр  хангахад чухал ажил болсон.  

МБҮА ТББ-ын Гишүүнчлэлийнхээ тоог нэмж, үйл ажиллагааныхаа цар хүрээг тэлэх зорилт, 2025 онд хэрэгжүүлэх Гишүүнчлэлийн мега төслийн хүрээнд гишүүнчлэлийн бүтээгдэхүүн үйлчилгээг олон нийтэд таниулан хүргэхээр мэдээлэл постер бэлтгэн холбогдох мэдээ мэдээллийг өгч ажилласны үр дүнд 2025.06-р сард Гишүүнээр барилга угсралт, барилгын материал худалдаа, үйлдвэрлэлийн нийт 50 байгууллага элслээ.

[image: May be an image of 1 person and text that says 'BUSINESS BOSINESSDEVELOPMENT DEVELOPMENT FOR CONSTRUCTION MONGOLIA CONFERENCE 6APИлrblH 6И3 COPИЛT 6A TYPL']BDCM 2025-БАРИЛГЫН САЛБАРЫН БИЗНЕС ХӨГЖҮҮЛЭЛТ НЕТВОРКИНГ  ХУРЛЫН ҮЕЭР МБҮА ТББ НЬ БАРИЛГЫН ҮЙЛ АЖИЛЛАГААНЫ ТУСГАЙ ЗӨВШӨӨРЛИЙН ШИНЭЧЛЭЛТ, ӨӨРЧЛӨЛТИЙН ТАЛААР ТАНИЛЦУУЛЛАА

[image: May be an image of 2 people and text]"Интеллект групп" ХХК, МБИХ-той хамтран зохион байгуулсан "BDCM 2025: Барилгын салбарын бизнес хөгжүүлэлт" хурлаар МБҮА ТББ-ын Гүйцэтгэх захирал Г.Батсүх нь: ХББОСЯ- аас олгодог Барилга байгууламжийн зураг төсөл боловсруулах, Барилга ажил гүйцэтгэх, Өргөх байгууламж, түүний эд ангийн үйлдвэрлэл, угсралт, засвар үйлчилгээ эрхлэх тусгай зөвшөөрлийг license.mn зөвшөөрлийн нэгдсэн системээр дамжуулан олгохоор болсон талаар болон Монгол Улсад тусгай зөвшөөрөл, эрх зүйн баримт бичиг, зөвшөөрөл шаардах үйл ажиллагааг нэг цонхоор цахимаар шийдвэрлэх зорилготойгоор хөгжүүлсэн нэгдсэн системийн давуу тал, шинэчлэлтийг бий болгоод байгаа талаараа танилцууллаа. 
Уг хуралд барилгын салбарын хөрөнгө оруулагч, гүйцэтгэгч, захиалагч, зураг төсөл зохиогч, менежемент, даатгалын болон хуулийн зөвлөх үйлчилгээ үзүүлдэг нийт 82 хувийн хэвшлийн байгууллагын 150 гаруй удирдлагууд оролцож өөр өөрсдийн төсөл хөтөлбөрийн давуу тал болоод гарч буй хүндрэл бэрхшээл, түүнийг хэрхэн даван туулах талаар туршлага, боломжуудаа хуваалцлаа.


МБҮА ТББ-ын ГИШҮҮН БАЙГУУЛЛАГУУДАД ТАТВАР, САНХҮҮГИЙН ХУУЛЬ ТОГТООМЖИЙН ЗӨВЛӨГӨӨ ӨГӨХ, СУРГАЛТ ЗОХИОН БАЙГУУЛАХАД ХАМТРАН АЖИЛЛАНА
МБҮА ТББ нь салбарын хууль эрх зүйн орчинд шинэчлэл хийх, олон улсын барилгын гэрээний зарчимд нийцүүлэн нэвтрүүлэх, барилгын салбарт сайн засаглалыг бий болгох, Гишүүн компаниудын компаниудын засаглал, өрсөлдөх чадварыг сайжруулах, мэргэжилтний ур чадварыг дээшлүүлэх, шинэ дэвшилтэт технологи, ноу-хауг нэвтрүүлэн нутагшуулах тогтолцоог бүрдүүлэх замаар салбарын чадавхыг сайжруулан хөгжүүлэх чиглэлд Гишүүн байгууллагуудаа байнга дэмжин, хамтран ажилладаг бөгөөд энэ ажлын хүрээнд 2025.06.02-ны өдөр МБҮА ТББ-ын Гүйцэтгэх захирал Г.Батсүх Татварын Хөгжил Дэвшил Холбоо ТББ-ын Тэргүүн Б.Ганболд нар хамтран ажиллах санамж бичгийг зурлаа.
Ингэснээр МБҮА ТББ нь Гишүүн байгууллагууддаа татвар санхүүгийн хууль тогтоомжийг сурталчлах, НББОУС, СТОУС-ыг хэрэгжүүлэх талаар сургалт зохион байгуулах, зөвлөгөө өгөх чиглэлээр мэдлэг, мэдээллийг өгөх юм. Мөн байгууллагын татварын хяналт шалгалтын үед зөвлөгөө өгөх, Татварын хэрэг маргаанд Татварын алба, Маргаан таслах зөвлөл, Шүүхийн байгууллагад төлөөлөх гэх мэтэд зөвлөгөө мэдээллээр хангаж ажиллах юм.


[image: May be an image of 3 people, speaker, crowd and text]“МЕТРО БА ГАЗАР ДООРХ БАЙГУУЛАМЖ: ОЛОН УЛСЫН ТУРШЛАГА” ТЕХНИКИЙН СЕМИНАР БОЛЖ БАЙНА

"MACE Annual Meeting 2025" олон улсын арга хэмжээний үеэр “МЕТРО БА ГАЗАР ДООРХ БАЙГУУЛАМЖ: ОЛОН УЛСЫН ТУРШЛАГА” сэдвээр олон улсын техникийн семинар Холидэй Инн Улаанбаатар" зочид буудлын их танхимд болж байна. Уг семинарт Монгол, БНСУ, Япон, Тайвань, ХБНГУ-ын барилгын салбарын эрдэмтэн, профессор, инженерүүд Их багтаамжийн нийтийн тээврийн хэрэгсэл: Метро төсөл, Шин-Мейшань хурдны замын Жоёо давхар замын төлөвлөлт, угсралт, Метроны буудлын зураг төсөлд ногоон барилгын үзэл санааг тусгах арга замууд, БНСУ-ын газар доорх байгууламжийн газар хөдлөлтөд тэсвэрлэлтийг үнэлсэн жишээнүүд, БНСУ-ын гадны орнуудад хэрэгжүүлж буй метроны төслүүд болон эрсдэлийн менежмент, BIM-д суурилсан метроны төсөл, Усанд тэсвэртэй өөрийгөө эмчилдэг бетоны талаарх илтгэлүүд тавигдах юм байна. 
Хотжилт хүн амын төвлөрөл эрчимтэй нэмэгдэж буй өнөө үед нийтйн тээврийн хүртээмж, ачаалал багатай, байгаль орчинд ээлтэй шийдэл болох метро болон газар доорх дэд бүтцийн байгууламжуудын төлөвлөлт хэрэгжилт нь олон улсын түвшинд онцгой анхаарал татаж байна. Монгол Улсад ч мөн адил нийслэлийн авто замын түгжрэлийг бууруулах, хотын ухаалаг төлөвлөлтийг хангах үүднээс метро болон газар доорх байгууламжуудын хэрэгцээ, шаардлага улам бүр нэмэгдэж байгаа энэ үед цагүеэ олсон семинар болж байна.
Уг арга хэмжээнд МБҮА ТББ-ын гишүүд, Удирдах зөвлөлийн гишүүд оролцож байна.

МБҮА ТББ-ын ГИШҮҮН БАЙГУУЛЛАГУУДАД ТАТВАР, САНХҮҮГИЙН ХУУЛЬ ТОГТООМЖИЙН ЗӨВЛӨГӨӨ ӨГӨХ, СУРГАЛТ ЗОХИОН БАЙГУУЛЛАА
[image: May be an image of 10 people, people studying and text]МБҮА ТББ нь салбарын хууль эрх зүйн орчинд шинэчлэл хийх, олон улсын барилгын гэрээний зарчимд нийцүүлэн нэвтрүүлэх, барилгын салбарт сайн засаглалыг бий болгох, Гишүүн компаниудын компаниудын засаглал, өрсөлдөх чадварыг сайжруулах, мэргэжилтний ур чадварыг дээшлүүлэх, шинэ дэвшилтэт технологи, ноу-хауг нэвтрүүлэн нутагшуулах тогтолцоог бүрдүүлэх замаар салбарын чадавхыг сайжруулан хөгжүүлэх чиглэлд Гишүүн байгууллагуудаа байнга дэмжин, хамтран ажилладаг бөгөөд 2025.06.12-ны өдөр Татварын Хөгжил Дэвшил Холбоо ТББ-ын Тэргүүн Б.Ганболд тэргүүтэй сургагч багш нар МБҮА ТББ-ын Гишүүн компаниудын удирдах ажилтнуудад сургалт, мэдээллийг өглөө.
Сургалтын үеэр барилгын компаниудад хийгдсэн татварын хяналт шалтгалт хийгдэхэд гарсан зөрчлүүд, тайлан мэдээгээ хэрхэн хийх, юун дээр анхаарах, зөрчилтэй гарсан бол Татварын хэрэг маргаанд Татварын алба, Маргаан таслах зөвлөл, Шүүхийн байгууллагад төлөөлөх гэх мэтэд зөвлөгөө мэдээллээр хэрхэн хангагдах зэргээр хамтран ажиллах боломж бололцоо байгаа талаар мэдээллийг хүргэлээ.

[image: May be an image of 2 people]“БАРИЛГЫН САЛБАР ДАХЬ +AI” СУРГАЛТЫГ ЗОХИОН БАЙГУУЛЛАА
Монголын Барилгын Үндэсний Ассоциаци ТББ нь 2025.06.20-нд болох “БҮХ ГИШҮҮДИЙН ЧУУЛГАН VI”-ыг угтаж “БАРИЛГЫН САЛБАР ДАХЬ +AI” сургалтыг Гишүүн байгууллагууд болоод салбарынхандаа зориулан 2025.06.17-ны өдөр зохион байгууллаа.
Сүүлийн жилүүдэд барилгын салбарт хиймэл оюун ухааныг ашиглах нь эрчимтэй нэмэгдэж байгаа бөгөөд ингэснээр зардал бууруулах, хугацаа хэмнэх, чанарыг сайжруулах зэрэг олон давуу талыг үзүүлээд байна. Барилгын салбарынхан дунд зураг төслийн салбарынхан AI-г өргөн хүрээнд хэрэглэх болсон бөгөөд BIM (Building Information Modeling) буюу барилгын мэдээллийн загварчлалд хиймэл оюун ухаан ашиглан барилгын зураг төслийн алдааг эрт илрүүлж, шийдэл санал болгодог болсон нь тухайн барилга алдаатай баригдахаас урьдчилан сэргийлж төсөв болоод зардлыг маш ихээр хэмнэж байна. 
Түүнээс гадна барилга байшин барих газрын мэдээллийг хиймэл дагуул, дрон, IoT төхөөрөмжөөс авч, барилга барих хамгийн тохиромжтой байршлыг тодорхойлох, архитектур дизайн, барилгын үйл явцын удирдлага буюу төслийн хуваарийг автоматаар шинэчилж, хөдөлмөр, тоног төхөөрөмж, материалын оновчтой хэрэглээг тооцоолж өгдөг болоод байна.
Энэ удаагийн сургалтаар Дата гэр ХХК-ийн захирал Г.Гүен нь БАРИЛГЫН САЛБАР ДАХЬ +AI сэдвийн дор AI-ийн өнөөгийн нөхцөл байдал, дата баазыг хэрхэн бий болгох, хэрэглэх, аюулгүй байдлыг хэрхэн хамгаалах талаарх ойлголтыг хүргэсэн бол МБҮА ТББ-ын захирал Г.Батсүх барилгын тусгай зөвшөөрлийн үйл ажиллагааг цахимжуулах хүрээнд барилгын салбарын дата баазыг хэрхэн ашиглах, боломж бололцоо юу байгаа талаар оролцогчдод танилцууллаа. 
Мөн одоогийн байдлаар  барилгын салбарт хиймэл оюун ухаан (AI) нэвтрүүлэхэд Монгол Улсын хууль эрх зүйн орчныг шинэчлэх шаардлага үүсэж байгаа ба одоогийн барилгын норм, дүрэм, тусгай зөвшөөрөл, хяналт, мэдээллийн хамгаалалт зэрэг олон эрх зүйн заалтууд AI болон дижитал технологийн хэрэглээг нарийвчлан зохицуулж чадахгүй байгааг онцолсон юм.

[image: May be an image of 5 people, table and text]ЕВРОПЫН ХОЛБООНЫ СВИЧ ЭШИА ТӨСЛИЙН БАГИЙНХАНТАЙ САНАЛ СОЛИЛЦЛОО

[image: ]Европын Холбооны Свич Эшиа төслийн Азийн бүс нутгийг хамарсан бодлогод дэмжлэг үзүүлэх бүрэлдэхүүн хэсгийн (Policy Support Component PSC) шинжээч ноён Флориан Беранек, П.Мөнгөнчимэг нартай МБҮА ТББ-ын Гүйцэтгэх захирал Г.Батсүх болоод гишүүн байгууллагын төлөөлөл болох Ай Ди Си Ай ХХК –захирал Э.Ванчиндорж, Эм Пи Ай Консалтантс ХХК – н.Долоодой нарын хамт уулзаж санал солилцлоо. Уулзалтаар барилгын салбарын эдийн засгийн өнөөгийн нөхцөл байдал, тогтвортой хөгжил, ногоон барилга, барилгын материалын хог хаягдлын дахин боловсруулалт аргачлалын талаар ярилцлаа. Мөн цаашид энэ чиглэлээр хэрхэн хамтран ажиллах тал дээр ойлголцолд хүрч ажил хэрэг болгох талаар санал нэгдлээ.

Байгууллагын үйл ажиллагаа, өнгө төрхийг тодорхойлохыг хүрээнд дараах ажлуудыг хийж гүйцэтгэв. Үүнд:
· Бүх гишүүдийн VI чуулган-д зориулагдсан БРЕНД ЛОГО – 1
· Хэвлэлийн эх дизайн (6-р сард) – 20 гаруй
· Промо видео – 1
· Танилцуулга видео - 2

https://www.facebook.com/mnca.mn/videos/721098697072594
[image: ][image: ]













[image: ]
[image: ]











"ДУЛААН ШИЙДЭЛ II" ТӨСЛИЙН БАГИЙН ҮЙЛ АЖИЛЛАГААНЫ ТОЙМ
1. Дулаан шийдэл төслийн хүрээнд дулаалгын бригадуудад зориулсан богино хугацаат зээлийн эрэлт тодорхойлох II шатны судалгааг авч, нэгтгэлийг гарган “Жэрэс” ОУТББ-ын ажилтанд илгээлээ. 

2. Төслийн зүгээс зөвхөн Бригадад зориулсан богино хугацаат бизнесийн зээлийн бүтээгдэхүүн хөгжүүлэх зорилгоор “Транс капитал”-тай хамтран туршилт эхлүүлсэн. Энэхүү туршилтын ажилд нэр бүхий 7 бригадын ахлагчийг оролцуулах тал дээр дэмжлэг үзүүллээ.
Огноо: 2025.05.20-2025.06.04
Хамрагдсан хүний тоо: 12

3. [image: ]"Дулаан шийдэл II" төсөлтэй хамтран ажиллаж буй барилгын салбарын бизнес эрхлэгчид, дулаалгын зөвлөхүүдэд зориулсан, төслийн талаарх цаг үеийн мэдээ мэдээлэл хуваалцдаг, сар тутмын онлайн уулзалтыг зохион байгуулав. 

Огноо: 2025.05.30
Хамрагдсан хүний тоо: 23

4. Дулаалгын цахим системийг бүрэн, хэвийн ажиллагаанд оруулах ажлыг үргэлжлүүлэн ажиллаж байна. Dulaalga.mn шинэ системд дулаалгын зөвлөх ажил гүйцэтгэж дууссаны дараа акт оруулахад хүндрэл үүссэн тул тус хүндрэлийг нэг бүрчлэн системд шалган “Жэрэс” ОУТББ-аас ирсэн зааврын дагуу доорх мэдээллүүдийг системд нэмж оруулан "Тест хэрэглэгч" дээр бодит хэрэглэгчийн өгөгдлөөр актуудыг бөглөн шалган ажиллуулав. 

5. “Жэрэс” ОУТББ-аас Нийслэлийн Засаг Даргын тамгын газраас санаачлан хэрэгжүүлэхээр төлөвлөж буй “Яндангүй бүс” бий болгох зорилгоор 52,000 айл өрхийг дулаалах, улмаар цахилгаан болон хийн түлшинд холбох ажлын хүрээнд хамтран ажиллах боломжтой байгаа талаарх саналаа хүргүүллээ. 

6. Нийслэлийн Засаг Дарга бөгөөд Улаанбаатар хотын Захирагч дүүргийн удирдлагуудтай хийсэн хурлаас өгсөн үүрэг даалгаврын дагуу ЧД ЗДТГ-аас зохион байгуулж буй “Дулаалъя” аяны дулаалгын ажлын зарыг “Дулаан шийдэл II” төсөлтэй хамтран ажилладаг барилгын салбарын бизнес эрхлэгчид, дулаалгын зөвлөхүүддээ мэдээлэл хүргэж ажилласан. 

7. Шинэ улирлын төсөв, төлөвлөгөөгөө боловсруулан төслийн баг дотроо эцэслэж, “Жэрэс” ОУТББ руу илгээсэн.

8. NTV ТВ-ээс ирүүлсэн Харилцагчийн судалгаанд оролцов. Ингэхдээ барилгын эрчим хүч хэмнэлт, дулаалгын ач холбогдлын талаар мэдээ, нэвтрүүлэг, контентод Дулаан шийдэл II төсөл нь эх сурвалж болон зочноор оролцох боломжтой гэдгээ илэрхийллээ.

9. МНСК ТББ-иас зохион байгуулсан “Ногоон бүтээн байгуулалтыг санхүүжүүлэх нь: Банк ба барилгын бригадууд” өглөөний чөлөөт хэлэлцүүлэг боллоо. 

[image: ]
10. “Фальцевый дээвэр буюу сайдинг” шинэ бараа материал танилцуулж, газар дээр нь угсралт хийх сургалтад төслийн дулаалгын зөвлөхүүдийг оролцуулав. Сургалтад хамрагдсанаар дулаалгын зөвлөхүүд материалын онцлог, угсрах технологийн мэргэжлийн аргачлалд суралцсан юм. 
[image: ][image: ]

Сургалтад хамрагдсан суралцагчдад “Росторг” ХХК-аас батламж гардуулав. 
Огноо: 2025.06.05
Зохион байгуулагч: “Росторг” ХХК

11. “Жэрэс” ОУТББ-ийн төслийн менежер Биа 2025.06.04-нд дулаалсан байшинтай танилцсан. Энэ үеэр дулаалгын бригад болон дулаалга хийлгэсэн айл өрхтэй ярилцах боломжоор хангав. 

12. Төслийн 3 жилийн жилийн үйл ажиллагааны дэлгэрэнгүй тайланг бүрэн дуусаж, санхүүжүүлэгчдэд илгээв. 


13. Техникийн үнэлгээтэй холбоотой техникийн бичиг баримтуудыг архивлав.

14. Техникийн үнэлгээний захиалга өгсөн боловч утсаа авахгүй байсан 40 хэрэглэгчийн жагсаалтыг Дуудлагын төвд уламжилж, араас нь мөшгөлт хийж ажилласан.

15. Нийт гишүүдийн чуулганы үеэр танилцуулагдах Төслийн багийн 3 жилийн үр дүнгийн тайлан, Жэрэс ОУТББ-ын Суурин төлөөлөгчөөс видео мэндчилгээ авах болон чуулганы зохион байгуулалтын багт орж ажиллав. 
“ДУЛААН ШИЙДЭЛ-2 ТӨСӨЛ”-ИЙН БАГИЙН 6-Р САРД ГҮЙЦЭТГЭСЭН
[image: ]АЖЛЫН ТОЙМ

[bookmark: _Hlk199163745][image: ]МБҮА ТББ-ЫН ҮЙЛ АЖИЛЛАГААГ СУРТАЛЧЛАХ, ОЛОН НИЙТЭД МЭДЭЭ МЭДЭЭЛЛИЙГ ТҮГЭЭХ ХҮРЭЭНД ТУС САРД НИЙТ 16 МЭДЭЭ МЭДЭЭЛЭЛ, 6 УДААГИЙН ВИДЕО КОНТЕНТ 8 УДААГИЙН РИЙЛ, 




БҮХ ГИШҮҮДИЙН ЧУУЛГАН БОЛСОНТОЙ ХОЛБОГДУУЛАН ПОСТЕР МЭДЭЭЛЭЛ, 2022-2025 ОНЫ ТАЙЛАНГ ХИЙЖ ГҮЙЦЭТГЭСЭН БАЙНА.    

